Koszyńcin: szandarzi znŏdli porwane auto
Lublinieccy kryminalni znŏdli złodzieja, co porwoł auto na poczōntku lipnia w Koszyńcinie. Na szlak sprŏwcy, kerym pokŏzoł sie miyszkaniec tyj miejscowości, wpadli dzielnicowi. Decyzyjōm prokuratora 51-latek ôstanie pod policyjnym dozorym
Na poczōntku lipnia lublinieccy policyjōny przijōnli zgłoszynie ô porwaniu autawe Koszyńcinie. W nocy z 4 na 5 lipnia z niyzawartego garażu złodziyj ukrŏd seata cordobã. Pŏrãnŏście dni niyskorzij inkszy miyszkaniec tyj samyj miejscowości zgłosiōł porwanie dokumyntōw z niyzawartego auta ôstawiōnego przi ulicy Szkolnyj. Policyjōny zabezpieczyli ślady, ôdpytali świŏdkōw i napoczli poszukowania sprŏwcōw tych przestympstw.
W piōntek po połedniu na szlak raubiyrza auta wpadli dzielnicowi z koszyńcińskigo posterōnku. Wachtyrze prawa społym z kryminalnymi pojechali do dōmu podyjzdrzywanego chopa i na terynie posesyje znŏdli skradziōnego seata. Nojprzōd śledczy niy łōnczyli spraw porwaniŏ auta i dokumyntōw ze sobōm. W czasie przeszukaniŏ pokŏzało sie jednak, iże 51-latek je sprŏwcōm ôbōch przestympstw. Policyjōny zabezpieczyli skradzione wozidło i dokumynta, a raubiyrz trefiōł do policyjnego heresztu. Po przedstawiyniu ôbskarżyń, decyzyjōm prokuratora ôstanie pod policyjnym dozorym. Grozi mu terŏz 5 lŏt heresztu.
Zdrzōdło: KPP Lubliniec
szl_Latn szl_Latn szl_Latn szl_Latn szl_Latn